TV7 JERUUSALEMMA UUDISED
Tänased teemad -
Iisrael toetab Prantsusmaad terrorismivastases võitluses
Prantsuse kaitseeksperdid võrdlevad Prantsusmaad Iisraeliga
Terrorilaine Iisraelis süvenes oktoobris
Netanyahu ja Obama kohtusid Valges Majas
Venemaa raketikompleksiga suudetakse Tel Avivi tabada
TV7 Jeruusalemma Uudistest - Shalom!
The Times of Israeli teatel
toetab Iisrael Prantsusmaad terrorismivastases võitluses.
Pariisi terrorirünnakute järel ütles Iisraeli peaminister Netanyahu
esimeses avalikus kommentaaris,
et Iisrael jagab luureinfot ISISe ja teiste terrorirühmituste kohta
oma liitlaste Prantsusmaa ja teiste asjaosaliste riikidega.
Netanyahu sõnul andis ta korralduse Iisraeli julgeoleku- ja luurejõududele
aidata koostööpartnerit Prantsusmaad ja selle partnereid Euroopas
igal võimalikul moel.
Netanyahu tõhustas ka julgeolekumeetmeid
Iisraeli saatkondades ja teistel juudi objektidel,
mida võidakse sihtida.
Netanyahu sõnul on Iisrael terrorivastase võitluse asjatundja
ja infojagamine on tähtis osa
koostöös ISISe ja radikaalse islamiterrorismi vastu.
Iisrael teeb teiste maadega koostööd erinevatel viisidel,
mida ei tohi aga avalikustada. Kui Netanyahult küsiti,
kas Iisrael peaks kartma järgmiseks ISISe rünnakut Iisraelis,
kuna see suudab korraldada massiivse rünnaku Euroopa südames.
Netanyahu möönis,
et ISIS on viimasel ajal tõhustanud oma terroritegevust,
nagu näitab Vene lennuki alla laskmine Siinail.
Kuigi terrorirühmituste kavatsustes pole kahtlust,
pole Netanyahu sõnul selge,
kas maailm on valmis nendega võitlema.
Netanyahu sõnul ei saa terrorismiga selekteerivalt võidelda
ja ta ootab Pariisi rünnakute hukkamõistjatelt
ka Iisraeli-vastaste rünnakute hukkamõistmist.
Netanyahu õhutas tsiviliseeritud maailma ühinema
globaalse terrorikatku kukutamiseks.
The Times of Israeli teatel võrdlesid Prantsuse kaitseekspertid
Prantsusmaa olukorda Iisraeli vastava olukorraga.
Pariisi rünnaku järel
ütles Prantsuse põhiuudistekanalil kõnelenud kaitseanalüütik,
et Iisraelis on viimased 20 aastat toimunud sama,
mis Prantsusmaal nüüd ja see on alles algus.
Jonathan-Simon Sellemi sõnul,
kes esindab prantslasi Iisraelis ja on vabakutseline ajakirjanik,
kuulus Pariisi surmavaima rünnaku objekt Bataclani teater juutidele.
Arutz Sheva teatel oli kontserdisaal rünnakute peamine sihtmärk,
kus hukkus 82 inimest.
Sellemi sõnul said juba niigi kõrges häireolukorras olnud
Prantsuse juudikogukonna julgeolekuametnikud varem infot,
et pärast oktoobris Prantsusmaal toimunud väiksemate rünnakute järel
on tõenäoline suure terrorirünnaku oht.
Ynet Newsi teatel süvenes oktoobris terrorilaine Iisraelis.
Iisraeli keskluureagentuuri Shin Beti avaldatud andmeil
tehti oktoobris 609 rünnakut,
kus hukkus 11 ja sai haavata 80 inimest.
Rünnakuis hukkunute seas oli 10 iisraellast ja üks välismaalane.
Jeruusalemmas, Läänekaldal ja rohelise piiri sees tehtud rünnakud
hõlmasid pussitamisi, tulistamisi
ning lõhkeainete ja autodega tehtud rünnakuid.
Juudid tegid neli rünnakut.
Gazast tulistati 7 raketti, snaiperite kuule ja tankitõrjerakett.
The Times of Israel kirjutab reedeses rünnakus hukkunud rabist
ja tema teismelisest pojast.
Rünnaku teinud palestiinlane avas tule pere auto pihta
Läänekaldal, Hebronis. Lisaks vanematele
viibis 8-liikmelise pere lastest viis rünnaku ajal autos.
Hamasi meedia ülistas mõrvu.
Mainitud rünnaku järel on septembris alanud ja endiselt kestva
palestiinlaste terrori ja vägivalla tagajärjel
hukkunud 15 ja haavata saanud ca 200 iisraellast.
Israel Hayom kirjutab Iisraeli peaministri Netanyahu
ja USA presidendi Obama eelmise nädala kohtumisest Valges Majas.
Netanyahu sõnul oli kohtumine üks parimaid
ning selle atmosfäär olevat olnud hea, konstruktiivne ja praktiline.
Kohtumisel taheti jõuda teineteisemõistmisele
USA kaitsetoetuse suhtes Iisraelile järgmise 10 aasta vältel.
Obama aktsepteeris Iisraeli analüüsi
regionaalsete riskide ja tehnoloogiliste muutuste kohta.
Netanyahu ei maininud abi suurust,
kuid diplomaatiliste allikate väitel ulatuks see 50 mlrd dollarini.
Riigijuhid arutasid ka Süüriat ja palestiinlasi.
Obama ütles kohtumise alguses,
et Lähis-Ida ebastabiilsus eeldab USA ja Iisraeli koostööd.
Ka Netanyahu ütles, et rahulootusest pole loobutud ega loobuta kunagi.
Ta olevat endiselt pühendunud kahe rahva ja kahe riigi
ehk demilitariseeritud Palestiina riigi
ja selle tunnustatava juudiriigi vahelisele rahule.
Arutz Sheva teatel paigutas Venemaa Süüriasse raketikompleksi,
mis suudab tabada Tel Avivist lahkuvaid lennukeid.
Daily Maili teatel paljastasid Vene armee fotod,
et S-400 raketitõrjekompleks on paigutatud Lääne-Süüriasse,
Vahemere rannikul asuvasse Latakia õhubaasi.
Kompleksiga suudetakse alla lasta Tel Avivist lahkuvad lennukid.
Araabia meedia teatel on Iisrael teinud Latakias õhurünnakuid
Liibanonis Iraani terrorit esindava Hezbollah' juurde teel olnud
kaasaegsete relvalastide vastu.
Neid operatsioone ohustaks nüüd suuresti Venemaa.
Antud raketitõrjekompleksi tööraadius katab enamuse Süüriast, Lõuna-Türgi,
Vahemere idaosa, enamuse Iisraelist ja brittide lennubaasi Küprosel.
Sputnik Newsiga vestelnud Vene ohvitseri sõnul
ei jää ükski lennuk S-400 kompleksile nähtamatuks.
Need olid meie tänased uudised. Shalom ja kohtumiseni!
Tõlge: Monika Jaaguri